Babelscape/SREDFM huggingface dataset:
Φραγκίσκος Σαβαλόκα

Ο Φραγκίσκος Σαβαλόκα (ιταλικά : "Francesco Savaloka"), ήταν Λατίνος Αρχιεπίσκοπος της Πάτρας και ευγενής του Πριγκιπάτου της Αχαΐας, βαρώνος της Εκκλησιαστικής βαρωνίας της Πάτρας για λίγες εβδομάδες το 1316 μ.Χ. καταγόμενος από την Ιταλία.

Όταν πέθανε ο Ρενιέρος του Πράτο οι Λατίνοι της Πάτρας εξέλεξαν τον Φραγκίσκο αρχιεπίσκοπο και πολιτικό διοικητή της. Ο Φραγκίσκος έως τότε ήταν εφημέριος στον ναό του Αγίου Ανδρέα που είχε μετατραπεί σε Ρωμαιοκαθολικό ναό. Ο Πάπας Ιωάννης ΚΒ΄ όμως δεν ενέκρινε την εκλογή με την δικαιολογία ότι δεν είχε επιστημονικές γνώσεις για αυτή την θέση και διόρισε στην θέση του τον Γουλιέλμο Φραγκιπάνη. Πιθανότατα ο πάπας ήθελε άνθρωπο της εμπιστοσύνης του για να ελέγχει την Βαρωνία όπου τότε βρισκόταν υπό την θρησκευτική επιρροή του , αργότερα ο Φραγκισπάνης την ανεξαρτητοποίησε και την έκανε κρατίδιο υποτελή του πάπα.
Διαγωνισμός Τραγουδιού Eurovision 2014

Ο Διαγωνισμός Τραγουδιού Eurovision 2014 ήταν ο 59ος Διαγωνισμός Τραγουδιού Eurovision και διεξήχθη στην Κοπεγχάγη στη Δανία ως επακόλουθο της νίκης της στον προηγούμενο διαγωνισμό του 2013, με την Εμελί ντε Φόρεστ και το τραγούδι "Only teardrops". Αυτή ήταν η τρίτη φορά που η Δανία και η Κοπεγχάγη διοργάνωσε τον διαγωνισμό, καθώς η τελευταία ήταν το 2001, ενώ ταυτόχρονα ήταν η τέταρτη φορά μέσα σε οκτώ χρόνια που μία σκανδιναβική χώρα διοργάνωσε το διαγωνισμό.

37 ήταν οι χώρες που συμμετείχαν στην Κοπεγχάγη. Στις 10 Μαΐου 2013, κατά τη διάρκεια της συνέντευξης τύπου των διοργανωτών, ο Γιόν Όλα Σαντ, σχολίασε ότι ήλπιζε για την επιστροφή των χωρών που απουσίαζαν από το διαγωνισμό του 2013 και ότι η Ευρωπαϊκή Ραδιοτηλεοπτική Ένωση (EBU) ήταν σε συζητήσεις με τις χώρες αυτές σχετικά με την ενδεχόμενη επιστροφή τους. Ο 1ος ημιτελικός έγινε στις 6 Μαΐου 2014 και ο 2ος έγινε στις 8 Μαΐου, ενώ ο τελικός έγινε στις 10 Μαΐου.

Ο διαγωνισμός φιλοξενήθηκε από το δανέζικο ραδιοτηλεοπτικό σταθμό DR, το οποίο είχε ορίσει την Περνίλε Γκάρντμπο ως εκτελεστική παραγωγό για το διαγωνισμό του 2014. Το κόστος για τη διεξαγωγή του διαγωνισμού υπερέβη τις 112 εκατ. κορόνες. Η Βουλγαρία, η Κροατία, η Κύπρος και η Σερβία δήλωσαν ότι αποχωρούν από το διαγωνισμό, ενώ η Πορτογαλία επέστρεψε μετά από ένα χρόνο αποχής και η Πολωνία μετά από δύο χρόνια.

Μέλη της βασιλικής οικογένειας του Διαδόχου Φρειδερίκου και η σύζυγός του, Πριγκίπισσα Μαίρη, συμμετείχαν στον τελικό ως επισκέπτες.

Το Μαυροβούνιο και ο Άγιος Μαρίνος πέρασαν για πρώτη φορά στον τελικό μετά την πρώτη τους εμφάνιση τους 2007 και το 2008 αντίστοιχα. Τον διαγωνισμό κέρδισε η Αυστρία με την Κοντσίτα Βουρστ ως ερμηνεύτρια με το τραγούδι "Rise Like A Phoenix" με 290 βαθμούς.

Τον διαγωνισμό παρακολούθησαν από τους τηλεοπτικούς δέκτες τους 195 εκατ. τηλεθεατές, πετυχαίνοντας νέο ρεκόρ τηλεθέασης για την εκδήλωση. Το επίσημο συλλεκτικό άλμπουμ με τα τραγούδια του διαγωνισμού κυκλοφόρησε από την Universal Music Group στις 14 Απριλίου 2014 και περιέχει εκτός από τα 37 τραγούδια, το μουσικό θέμα που παίχθηκε στο διάλειμμα #JoinUs κατά τον μεγάλο τελικό. Ο ραδιοτηλεοπτικός φορέας DR και η EBU κέρδισαν το Διεθνές Τηλεοπτικό Βραβείο στα βραβεία Όντας για την παραγωγή του διαγωνισμού.
Οίκος του Γκλύξμπουργκ

Ο Οίκος του Σλέσβιχ-Χόλσταϊν-Σόντερμπουργκ-Γκλύξμπουργκ (γερμανικά: "Schleswig-Holstein-Sonderburg-Glücksburg", δανικά: "Slesvig-Holsten-Sønderborg-Lyksborg"), που είναι κυρίως γνωστός ως Οίκος του Γκλύξμπουργκ, είναι ένας Δανογερμανικός κλάδος του Οίκου του Όλντενμπουργκ, μέλη του οποίου βασιλεύουν ή έχουν βασιλεύσει κατά καιρούς στη Δανία, τη Νορβηγία, την Ελλάδα και αρκετά βόρεια Γερμανικά κράτη.

Η Μαργαρίτα Β΄ της Δανίας, ο Χάραλντ Ε΄ της Νορβηγίας, ο Κωνσταντίνος Β΄ της Ελλάδας, η Σοφία της Ισπανίας και ο Φίλιππος, Δούκας του Εδιμβούργου (και ο μεγαλύτερος γιος του και κληρονόμος του Βρετανικού θρόνου Κάρολος, Πρίγκιπας της Ουαλίας) είναι εκ πατρός μέλη της δυναστείας του Γκλύξμπουργκ.
Κέλπιες

thumb|Δάσος κελπιών στο Monterey Bay Aquarium
Κέλπιες ονομάζονται τα μεγάλα φαιοφύκη (μακροφύκη) που ανήκουν στις τάξεις Λαμιναριώδη (Laminariales) και Φυκώδη (Fucales), αν και ο όρος αναφέρεται πρακτικά στα είδη της τάξης Λαμιναριώδη μόνο. Βρίσκονται στα ρηχά υποπαλιρροιακά σκληρά υποστρώματα στις περισσότερες εύκρατες θερμοκρασίες. Οι κέλπιες αποτελούν σημαντικές κοινωνίες, καθώς εμφανίζουν μεγάλη παραγωγικότητα και περίπλοκη βιολογική δομή(Dayton, 1985). 
Λειμώνες κελπιών ονομάζονται οι μεγάλες πυκνές εκτάσεις με κέλπιες. Όταν οι θαλλοί τους βρίσκονται στην επιφάνεια του νερού ονομάζονται δάση κελπιών και αποτελούν οικοσυστήματα που φιλοξενούν πολυάριθμα είδη οργανισμών (Castro et al., 1999).
Στάδιο Ντα Λουζ

Το Στάδιο Ντα Λουζ (πορτογαλικά: "Estádio da Luz", ) ή απλά Ντα Λουζ είναι ένα ποδοσφαιρικό γήπεδο στη Λισαβόνα στην Πορτογαλία και είναι έδρα της Μπενφίκα. Φιλοξένησε τον τελικό του Τσάμπιονς Λιγκ 2013-2014. Είναι το στάδιο το οποίο η Εθνική ομάδα ποδοσφαίρου της Ελλάδας κατέκτησε το Ευρωπαϊκό πρωτάθλημα ποδοσφαίρου του 2004.
Harley-Davidson VRSC

H Harley-Davidson VRSC (V-Twin Racing Street Custom) είναι μία σειρά μοτοσικλετών που παράγεται από την αμερικανική βιομηχανία Harley-Davidson από το 2001. Η VRSC έχει εξελιχθεί από κοινού με την Porsche και είναι το πρώτο μοντέλο της Harley-Davidson με υδρόψυκτο κινητήρα, προκαλώντας αίσθηση στους οπαδούς της εταιρείας.
Harley-Davidson

Η Harley-Davidson είναι αμερικανική βιομηχανία που κατασκευάζει μοτοσικλέτες. Ιδρύθηκε το 1903 από τους Ουίλιαμ Χάρλεϊ και Άρθουρ Ντέιβιντσον στο Μιλγουόκι των ΗΠΑ. Είναι μία από τις δύο βιομηχανίες μοτοσικλετών που κατάφεραν να επιβιώσουν από την ύφεση του 1929.
μικρογραφία|Η μοτοσικλέτα της ταινίας Easy Rider
Η Harley-Davidson κατασκευάζει μοτοσικλέτες τύπου chopper με κλασικό ντιζάιν. Τα μοντέλα της εταιρείας αποτελούν αντικείμενο λατρείας, ενώ η εταιρεία έχει πιστούς οπαδούς σε όλο τον κόσμο. Χαρακτηριστική ήταν η μοτοσικλέτα που εμφανίστηκε στην ταινία Easy Rider, με το προσωνύμιο "Captain America".
Dark Angel

Οι Dark Angel ήταν αμερικάνικο thrash metal συγκρότημα, το οποίο δημιουργήθηκε το 1983 στο Λος Άντζελες των Ηνωμένων Πολιτειών και διαλύθηκε το 1992 μετά την κυκλοφορία τεσσάρων δίσκων. Το 2002 το συγκρότημα επανενώθηκε για τρία χρόνια χωρίς να ηχογραφήσει κάποιο νέο δίσκο και το 2013 πραγματοποίησαν την δεύτερη επανένωση τους.
Twisted Sister

Οι Twisted Sister ήταν αμερικάνικο heavy metal συγκρότημα, το οποίο σχηματίστηκε στη Νέα Υόρκη το 1972. Γνώρισαν μεγάλη επιτυχία στα μέσα της δεκαετίας του '80 αλλά διαλύθηκαν το 1987. Το συγκρότημα επανενώθηκε το 2003 και διαλύθηκε το 2016 μετά τον θάνατο του ντράμερ Α.Τζ. Πέρο.
Γουλιέλμος ντ'Ωτρεμανκούρ

Ο Γουλιέλμος ντ'Ωτρεμανκούρ (Γαλλικά: "Guillaume d'Autremencourt"), ήταν ο τρίτος κατά σειρά Αυθέντης των Σαλώνων, από το 1258 έως το 1294. Ήταν γιος του Θωμά Β΄ ντ'Ωτρεμενκούρ, ενώ η μητέρα του ήταν γόνος των Βιλλεαρδουίνων. Είχε επίσης δύο αδελφές.

Διαδέχτηκε τον πατέρα του μετά τον θάνατό του, με το φέουδό του να είναι αρχικά ήταν υποτελές στο Πριγκιπάτο της Αχαΐας και από το 1278 υποτελές στο Δουκάτο των Αθηνών. Ήταν ο μόνος από τους Ωτρεμανκούρ, Αυθέντες των Σαλώνων των οποίων δεν βρέθηκαν νομίσματα. Λόγω αυτού, εικάζεται ότι απλώς δεν έκοψε. Γιος και διάδοχός του, ήταν ο Θωμάς Γ΄ ντ'Ωτρεμανκούρ, η κόρη του οποίου, Αγνή ντ'Ωτρεμανκούρ παντρεύτηκε τον Ντρε του Μπωμόν (Dreux de Beaumont).
Παράδοξα του Ζήνωνα

Ο Ζήνων δείχνει τις πόρτες (Veritas et Falcita= αλήθεια και ψεύδος), [[Νωπογραφία|Τοιχογραφία]] στο [[Εσκοριάλ]], [[Σιέρα Γκουανταράμα]] ΒΔ της [[Μαδρίτη]]ς
Τα Παράδοξα του Ζήνωνα είναι μια σειρά φιλοσοφικών προβλημάτων που η επινόησή τους αποδίδεται στον αρχαίο Έλληνα φιλόσοφο Ζήνωνα τον Ελεάτη (περ. 490–430 π.Χ.).

Υπάρχει διαφωνία στην εκτίμηση του τι πίστευε προσωπικά ο Ζήνωνας πως επισημαίνουν τα παράδοξά του, καθώς δεν καταγράφεται πουθενά να δίνει ο ίδιος λύσεις σε αυτά, ούτε να τα εισάγει σε κάποιο θεωρητικό πλαίσιο. Σύμφωνα με μια άποψη, τα φιλοσοφικά αυτά προβλήματα είχαν σκοπό την υποστήριξη της φιλοσοφικής θέσης του Παρμενίδη, δάσκαλου του Ζήνωνα, πως τα πάντα συμπίπτουν και η πραγματικότητα είναι αδιαίρετη, οι δε αισθήσεις μας παραπλανούν δίνοντας την ψευδαίσθηση της πολλαπλότητας. Η παραδοχή πως η πραγματικότητα μπορεί και διαιρείται σε όλο και πιο μικρά μέρη καταλήγει βάσει της λογικής στο να γίνονται αβάσταχτα στον νου τα παράδοξα καθώς αντιτίθενται άμεσα στην εμπειρία.
Η αυγή του θριάμβου

Η αυγή του θριάμβου είναι μια Ελληνική πολεμική ταινία παραγωγής του 1960 σε σενάριο και σκηνοθεσία Φίλιππου Φυλακτού. Πρωταγωνιστούν οι Γιώργος Φούντας, Πάρη Λεβέντη, Έφη Οικονόμου και ο Θανάσης Βέγγος.
Διαγωνισμός Τραγουδιού Eurovision 1982

Ο Διαγωνισμός Τραγουδιού Eurovision 1982 ήταν η 27η έκδοση του ετήσιου Διαγωνισμού Τραγουδιού Eurovision. Πραγματοποιήθηκε στις 24 Απριλίου του 1982 στο Χάρογκεϊτ του Βόρειου Γιόρκσιρ στο Ηνωμένο Βασίλειο. Παρουσιάστρια ήταν η Τζαν Λίμινγκ.

Η Γερμανίδα εκπρόσωπος Nicole ήταν η νικήτρια, με το τραγούδι "Ein bißchen Frieden". Η Γερμανία έλαβε 1,61 φορές περισσότερους πόντους από το δεύτερο Ισραήλ, το οποίο ήταν ρεκόρ στο τρέχον σύστημα βαθμολογίας μέχρι το , όταν η Νορβηγία έλαβε 1,78 φορές περισσότερους πόντους από την δεύτερη Ισλανδία. Το τραγούδι ενέπλεξε επίσης τους Ράλφ Ζίγκελ και Μπερντ Μέινανγκερ, τους συνθέτες του τραγουδιού, στη γερμανική παράδοση Eurovision, γράφοντας 18 τραγούδια Eurovision μεταξύ τους πριν και μετά το "Ein bißchen Frieden", 13 από τα οποία ήταν για τη Γερμανία.

Αυτή ήταν η πρώτη φορά που η Γερμανία κέρδισε το διαγωνισμό. Είχαν αγωνιστεί στους τελικούς κάθε χρόνο από την έναρξη του διαγωνισμού.
Ερρίκος Ε΄ της Αγίας Ρωμαϊκής Αυτοκρατορίας

Ο Ερρίκος Ε΄ της Αγίας Ρωμαϊκής Αυτοκρατορίας ("Heinrich V.", Γκόσλαρ, 11 Αυγούστου 1081/1086 – 23 Μαΐου 1125) ήταν Βασιλιάς της Γερμανίας (1099 - 1125), Βασιλιάς της Ιταλίας (1098 - 1125), Βασιλιάς της Αρλ (1105 - 1125) και Αυτοκράτορας της Αγίας Ρωμαϊκής Αυτοκρατορίας (1111 - 1125), ο τέταρτος και τελευταίος αυτοκράτορας από τον Οίκο των Σαλίων. Ήταν γιος του Ερρίκου Δ΄ της Γερμανίας και της Μπέρτας, κόρης του Όθων της Σαβοΐας
Θανάσης Μπούρας

Ο Θανάσης Μπούρας (Καρπενήσι, 1 Ιανουαρίου 1947) είναι Έλληνας ακαδημαϊκός, πολιτικός, βουλευτής και Γενικός Γραμματέας της Κοινοβουλευτικής Ομάδας της Νέας Δημοκρατίας, που διατελεί Γ' Αντιπρόεδρος της Βουλής.
Χρύσα Χατζηβασιλείου

Η Χρύσα Χατζηβασιλείου (1904 – 1950) ήταν ηγετικό στέλεχος του ΚΚΕ και μια από τις σημαντικότερες γυναικείες μορφές της ελληνικής αριστεράς. Εντάχθηκε στο ΚΚΕ το 1924, έγινε μέλος της Κεντρικής Επιτροπής το 1935, του Πολιτικού Γραφείου το 1942 και μέχρι το τέλος της ζωής της το υπηρέτησε πιστά. Ήταν από τα ηγετικά στελέχη που επεδίωξε την ειρήνευση και τον συμβιβασμό με τις βρετανικές και κυβερνητικές δυνάμεις κατά τα Δεκεμβριανά και πριν και κατά τη διάρκεια του Εμφυλίου πολέμου.
Μαρίνο Ντάντολο

Ο Μαρίνος Δάνδολος "(ιταλικά : Marino Dandolo, πέθανε πριν το 1243)" ήταν Βενετός ιππότης, μέλος του Οίκου των Ντάντολο και κατακτητής της Άνδρου (1207 - 1239). Ο Μαρίνο Ντάντολο ήταν ανιψιός του δόγη της Βενετίας Ενρίκο Ντάντολο από τον οποίο στάλθηκε να καταλάβει από το Αιγαίο πέλαγος νησιά της καταρρέουσας Βυζαντινής αυτοκρατορίας. Ξάδελφος του ήταν ο Μάρκος Σανούδος.
Πολωνικό Λαϊκό Κόμμα

Το Πολωνικό Λαϊκό Κόμμα (πολ. "Polskie Stronnictwo Ludowe") είναι ένα πολωνικό χριστιανοδημοκρατικό πολιτικό κόμμα. Συμμετέχει αυτή τη στιγμή στην κυβέρνηση της χώρας μαζί με την Πολιτική Πλατφόρμα.

Το κόμμα ιδρύθηκε το 1990. Αρχικά, το Πολωνικό Λαϊκό Κόμμα ήταν ένα αριστερό πολιτικό κόμμα και σχημάτισε κυβέρνηση συνασπισμού μαζί με την Δημοκρατική Αριστερή Συμμαχία αφότου το κόμμα κέρδισε 132 από τις συνολικά 460 έδρες της Σέιμ στις εκλογές του 1993, με τον αρχηγό του Βάλντεμαρ Παβλάκ να γίνεται πρωθυπουργός της χώρας μέχρι το 1995. Στις εκλογές του 1997, όμως, το κόμμα έπεσε στις 27 έδρες και, προς το τέλος της δεκαετίας του 1990, μετακινήθηκε περισσότερο προς το κέντρο. Το 2001, το κόμμα σχημάτισε εκ νέου κυβέρνηση συνεργασίας με την Δημοκρατική Αριστερή Συμμαχία, αποσύρθηκε, όμως, από αυτή το 2003. Μετά τις εκλογές του 2007, το κόμμα σχημάτισε κυβέρνηση συνεργασίας με την Πολιτική Πλατφόρμα.
Ιωάννης Δαμηλάκης

Ο Ιωάννης Δαμηλάκης (Ιεράπετρα, 1868 - 16 Δεκεμβρίου 1965) ήταν Έλληνας δικηγόρος και πολιτικός. Διετέλεσε βουλευτής, Δήμαρχος και πρόεδρος της Κοινότητας της Ιεράπετρας. Ανήκε στο Κόμμα των Φιλελευθέρων. Υπήρξε προσωπικός φίλος του βουλευτή Μιχαήλ Κοθρή.
Γεώργιος Α΄ Γκίζι

Ο Γεώργιος Α΄ Γκίζι (ιταλικά: "Giorgio Ghisi", "Τζόρτζο Γκίζι", πέθανε το 1311) ήταν Βενετός ευγενής μέλος της Οικογένειας Γκίζι. Ως κληρονόμος του πατέρα του ήταν κύριος της Τήνου, της Μυκόνου, του ημίσεος της Κέας και της Σέριφου (1303 - 1311). Λόγω των γάμων του έγινε τριτημόριος της Εύβοιας, βαρώνος της Χαλανδρίτσας (1286 - 1311) και καστελάνος-φρούραρχος της Καλαμάτας (1292 - 1311). Αναφέρεται ως ένας από τους λαμπρότερους ιππότες της Ανατολής. , γιος και κληρονόμος του Βαρθολομαίου Α΄ Γκίζι και εγγονός του Ανδρέα Γκίζι.
Ευάγγελος Αποστολάκης

Ο Ευάγγελος Αποστολάκης είναι εν αποστρατεία ναύαρχος του Ελληνικού Πολεμικού Ναυτικού και επίτιμος Αρχηγός ΓΕΕΘΑ. Διετέλεσε υπουργός Εθνικής Άμυνας στη δεύτερη κυβέρνηση του Αλέξη Τσίπρα.
Πυγμαλίων Δαδακαρίδης

Ο Πυγμαλίων Δαδακαρίδης (Μάντσεστερ, Αγγλία, 30 Μαΐου 1977) είναι Έλληνας ηθοποιός του θεάτρου, του κινηματογράφου και της τηλεόρασης.
Τόμας Πρωτόπαπας

Ο Τόμας Πρωτόπαπας (19 Ιανουαρίου 1988 - 21 Μαΐου 2013) ήταν Έλληνας ηθοποιός και μοντέλο, καθώς ασχολούταν ερασιτεχνικά και με την γυμναστική.
Ιωάννα του Σατιγιόν

Η Ιωάννα του Σατιγιόν "(γαλλικά : Jeanne de Chatillon)" (1285-1354), ήταν Γαλλικής καταγωγής δούκισσα των Αθηνών και Αυθέντης Άργους και Ναυπλίας. Ήταν κόρη του Γκωτιέ Ε΄ του Σατιγιόν (Gaucher V de Châtillon) κόμη του Κρεσί-λα-Σαπέλ και του Σατώ-Πορσιάν. Παντρεύτηκε το 1306 τoν Γκωτιέ Ε΄ του Μπριέν και μαζί απέκτησαν δύο τέκνα.

Το 1311 μετά τον θάνατο του άντρα της στην Μάχη του Αλμυρού κατά της Καταλανικής Εταιρείας, κλείστηκε στην οχυρωμένη ακρόπολη της Αθήνας μαζί με τον ανήλικο γιο της και αντέταξε άμυνα περιμένοντας βοήθεια από τους υπόλοιπους Φράγκους. Βλέποντας ότι δεν θα έρθει βοήθεια και δεν μπορούσε να αντιμετωπίσει τους Καταλανούς, εγκατέλειψε την Αθήνα και μετέβη στην Νεάπολη και έπειτα στην Γαλλία στον πατέρα της. Από το Δουκάτο κράτησε τα εδάφη της οικογένειας στην Πελοπόννησο, δηλαδή την Αυθεντία Άργους και Ναυπλίας και τον Δαμαλά, φέουδο υποτελείς του Πριγκιπάτου της Αχαΐας, και κατείχε τον τίτλο της "Κατά όνομα Δούκισσα των Αθηνών" έως το 1320.
Κόπα Λιμπερταδόρες 2013

Το Κόπα Λιμπερταδόρες 2013 είναι το 54ο πρωτάθλημα. Ξεκίνησε στις 24 Ιανουαρίου και έλήξε στις 24 Ιουλίου 2013. Η πρωταθλήτρια ομάδα κέρδισε αυτόματα τη συμμετοχή της στο Κόπα Λιμπερταδόρες 2014. Νικήτρια αναδείχθηκε η Ατλέτικο Μινέιρο από τη Βραζιλία, για πρώτη φορά στην ιστορία της επικρατώντας σε διπλό τελικό της Ολίμπια από την Παραγουάη.
Νίκος Σκιαθίτης

Ο Νίκος Σκιαθίτης είναι Έλληνας ολυμπιονίκης της κωπηλασίας, στο διπλό σκιφ ελαφρών βαρών.
Χρύσα Μπισκιτζή

Η Χρύσα Μπισκιτζή είναι Ελληνίδα πρώην πρωταθλήτρια της κωπηλασίας, στο διπλό σκιφ ελαφρών βαρών.
Χαράλαμπος Κορωναίος

Ο Χαράλαμπος Κορωναίος (1916-2006), με καταγωγή από τα Κύθηρα, υπήρξε αυτοδίδακτος ζωγράφος, με βασικά θέματα τα τοπία και την ανθρώπινη μορφή που εκφράστηκε σε εξπρεσιονιστικό στυλ. 
Έργα του βρίσκονται στο Μουσείο Μοντέρνας Τέχνης στην Βαρκελώνη, στις Πινακοθήκες Υπουργείου Παιδείας και Πολιτισμού, της Καλαμάτας, της Νίκαιας, του Οργανισμού Βάμβακος, του Φιλολογικού συλλόγου Παρνασσού και σε ιδιωτικές συλλογές εσωτερικού και εξωτερικού. Υπήρξε μέλος του Καλλιτεχνικού Ελληνικού Επιμελητηρίου.

"Προσπαθώ με το έργο μου να επικοινωνήσω άμεσα με τον θεατή και να τον συγκινήσω και να του μεταδώσω το μήνυμα της αληθινής τέχνης." 
 Χ. Κορωναίος

*Καλλιτεχνική δράση: συμμετοχή σε 40 ομαδικές εκθέσεις από εσωτερικό, σε Πανελλήνιες και τέσσερις ατομικές. Συμμετοχή σε επτά διεθνείς εκθέσεις Ισπανία 1962, Ιταλία 1966, 1972, 1974 και 1976 (Μπιεννάλε Ιερής Τέχνης) Μόντε Κάρλο 1969, 1970 και 1974 υπό την αιγίδα της UNESCO.

*Διπλώματα τιμής: δίπλωμα τιμής από την Ένωση ζωγράφων Β. Ελλάδας 1968 ,δίπλωμα τιμής από την I.A.G. 1969, δίπλωμα τιμής από το Σύλλογο Ελλήνων Λογοτεχνών, 1976.
*Διακρίσεις:Διάκριση από την Ακαδημία Lutece του Παρισιού 1974. Αργυρό μετάλλιο της Α’ Διεθνούς ιερής τέχνης Ιταλίας το 1972.
*Κριτική:
*"Ο κ. Κορωναίος γνωστός στους φιλότεχνους από πολλές εκθέσεις και συμμετοχές σε διεθνείς διαγωνισμούς διακρίνεται για την καθαρή φόρμα των έργων του, τη μελετημένη σύνδεση και την αρμονία του χρώματος." εφ. Βραδυνή 10-12-71
*"Τέχνη αληθινή, τοπία και φιγούρες μιλούν με τη μαγική γλώσσα των χρωμάτων και του φωτός." Ηλίας Σιμόπουλος, Λογοτέχνης
*"Ζωγραφική γνήσια σε ουσία και γι αυτό μεταδοτική. Εμπνοή, ευχέρεια, ένστικτο και άσκηση." Κοκκόροβιτς, Λογοτέχνης
*Βιβλιογραφία: Άρθρα και κριτικές έχουν δημοσιευθεί σε εφημερίδες και περιοδικά ( εγκυκλοπαίδεια Χ. Γιοβάννη, οδηγό Καλών Τεχνών Α. Κουρτικάκη , διεθνές λεξικό Τέχνης και στο δίτομο λεξικό οι Τέχνες στην Ευρώπη εκδόσεις Κρίστιαν Χαλς Μόντε Κάρλο 1969 και 1974 και εκδόσεις Μέλισσα. Dictionnaire d’Art Contemporain, Μονακό 1971, σ. 39 – Βάγιας Παναγιωτόπουλος, Πανελλήνιος Κήρυξ, 1974, αρ. φύλλου 131/74- Cristian Hals, L’ Art en Europe, Μονακό 1974, σ.17.
The Zephyr Song

Το The Zephyr Song είναι το δεύτερο single από το όγδοο άλμπουμ των Red Hot Chili Peppers, By the Way που κυκλοφόρησε το 2002. Το single κυκλοφόρησε σε δύο μέρη, με διαφορετικά b-sides κάθε φορά. Έτσι το The Zephyr Song είναι το single με τα περισσότερα b-sides , που είναι συνολικά 4. Έφτασε στο #6 των Modern Rock Charts και έτσι δεν συνέχισε το σερί που είχε δημιουργήσει η μπάντα με 3 #1 single στη σειρά.
Το βίντεο κλιπ σκηνοθετήθηκε από τους στενούς συνεργάτες της μπάντας Jonathan Dayton και Valerie Faris
Ευρωπαϊκή Οδός 853

thumb|200px|Το σήμα της Ευρωπαϊκής Οδού 583
Η Ευρωπαϊκή Οδός 853 (Ε853) είναι μια ευρωπαϊκή οδός Β' Κλάσης του Διεθνούς Δικτύου Εθνικών Οδών. Ξεκινά από τα Ιωάννινα και καταλήγει στο συνοριακό σταθμό της Κακαβιάς στα ελληνοαλβανικά σύνορα.
Ευρωπαϊκή Οδός 951

thumb|250px|Το σήμα της οδού.
Η Ευρωπαϊκή Οδός 951 (Ε951) είναι ένας ευρωπαϊκός οδικός άξονας Β' Κλάσης, ενταγμένος στο διευρωπαϊκό δίκτυο, που ανήκει σε όλο το μήκος του στην Ελλάδα.

Μέσω της Ιόνιας Οδού, η οδός ξεκινά από τον ανισόπεδο κόμβο Αμβρακίας της Ιόνιας οδού και καταλήγει στον κόμβο της τελευταίας με την Εγνατία οδό. Περνάει από την Αμφιλοχία, την Άρτα και τη Φιλιππιάδα.
Φραγκιός Τσαντηράκης

Ο Φραγκιός Τσαντηράκης ή Παπαδάκης (Παπαδιανά Κάτω Χωριού, 1800 - 8 Νοεμβρίου 1877) ήταν οπλαρχηγός της Κρήτης ο οποίος έδρασε κατά τη διάρκεια του 19ου αιώνα.
Άγιος Μακάριος Νοταράς

O Άγιος Μακάριος Νοταράς (1731-1805) ήταν Έλληνας επίσκοπος, λόγιος συγγραφέας, ένας εκ των ηγετών του Κολλυβαδικού κινήματος και Άγιος της Ορθόδοξης Εκκλησίας. Η μνήμη του τιμάτα από την Εκκλησία στις 17 Απριλίου.
Honda CBR1100XX

μικρογραφία|350px|Honda CBR1100XX Super Blackbird
Η Honda CBR1100XX Super Blackbird είναι μία σπορ μοτοσικλέτα που παράχθηκε από την ιαπωνική βιομηχανία Honda από το 1996 έως το 2007. Κατείχε τον τίτλο της γρηγορότερης μοτοσικλέτας παραγωγής με 287,3 χλμ/ώρα 
[132 hp (98 kW)] έως το 1999, όταν και ξεπεράστηκε από την Suzuki Hayabusa, η οποία έφτανε τα τα 312 χλμ/ώρα.
Χριστιανοδημοκρατικό Κόμμα Ελλάδος

Το Χριστιανοδημοκρατικό Κόμμα Ελλάδος (ΧΡΙ.Κ.Ε.) είναι ένα μικρό κεντροδεξιό ελληνικό πολιτικό κόμμα, που ιδρύθηκε το 2013 από τον πρώην βουλευτή, Νίκο Νικολόπουλο.
BMW S1000RR

μικρογραφία|350px|BMW S1000RR στα αγωνιστικά χρώματα της εταιρείας.
Η BMW S1000RR είναι μια σπορ μοτοσικλέτα που κατασκευάζεται από τη γερμανική βιομηχανία BMW από το 2009 έως σήμερα.

Η BMW κατασκευάσε αρχικά 1.000 τέτοιες μοτοσικλέτες για να εξασφαλίσει έγκριση συμμετοχής στο Παγκόσμιο Πρωτάθλημα Superbike. Αργότερα, μέσα στο 2010 ξεκίνησε η ευρεία διάθεσή της στην αγορά. Φέρει στάνταρ ABS και έξτρα traction control system. Ο κινητήρας της είναι 999 κυβικών εκατοστών, η κόκκινη ζώνη στο στροφόμετρο αρχίζει στις 14.200 στροφές το λεπτό, η επιτάχυνση 0-100 χιλιόμετρα την ώρα έρχεται σε μόλις 2,6 δευτερόλεπτα και η τελική ταχύτητα είναι 320 χιλιόμετρα την ώρα.
Δουκάτο της Φιλιππούπολης

Το Δουκάτο της Φιλιππούπολης (1204-1260) ήταν ένα από τα Σταυροφορικά κράτη που δημιουργήθηκαν στα εδάφη της Βυζαντινής Αυτοκρατορίας κατά την Δ΄ Σταυροφορία. Καταλάμβανε εδάφη της σημερινής νότιας Βουλγαρίας με έδρα την πόλη της Φιλιππούπολης. 

Η περιοχή παραχωρήθηκε από τον τον Βαλδουίνο Α΄ το 1204 στον Γάλλο ιππότη Ρενιέ του Τρι (γαλλικά : Renie de Tri) που ανακηρύχθηκε δούκας. Ο Ρενιέ με 120 ιππότες κατέλαβε την Φιλιππούπολη και τα κοντινά φρούρια, έπειτα μοίρασε το δουκάτο σε βαρονίες, κτίζοντας νέα κάστρα για τον έλεγχο της περιοχής. 

Το Απρίλιο του 1204 οι Παυλικιανοί της Φιλιππούπολης κάλεσαν τον Βούλγαρο βασιλιά για να του παραδώσουν την πόλη, μαθαίνοντας το ο Ρενιέ έκαψε την συνοικία τους και αποσύρθηκε στο κάστρο Estanema. Το 1205 οι Βούλγαροι επιτέθηκαν στη Φιλιππούπολη, την κατέλαβαν, σκότωσαν την φρουρά της και αιχμαλώτισαν και αποκεφάλισαν τον γιο του Ρενιέ. Ο ίδιος ο Ρενιέ είχε φύγει από την πόλη με το μεγαλύτερο τμήμα του φράγκικου στρατού για να πάρει μέρος στην μάχη της Αδριανούπολης. Στη συνέχεια οι Βούλγαροι πολιόρκησαν για 13 μήνες το κάστρο Estanema αλλά έλυσαν την πολιορκία όταν έφτασε φράγκικη βοήθεια.

Στις 31 Ιουλίου του 1208 ο Ρενιέ νίκησε τον βουλγαρικό στρατό στη Μάχη της Φιλιππούπολης. Την ίδια χρονιά ανέλαβε δούκας ο συγγενής του Γεράρδος ντε Στρομ (Gerard de Strøm). Σύμφωνα με τη συνθήκη που υπογράφηκε στις 9 Απριλίου 1229 στην Περούτζια ανάμεσα στην Λατινική Αυτοκρατορία και στον πρώην βασιλιά της Ιερουσαλήμ Ιωάννη του Μπριέν, ο τελευταίος ανέλαβε το δουκάτο της Φιλιππούπολης και έγινε δούκας της Φιλιππούπολης για την περίοδο 1229-1237. Σύμφωνα με τη συνθήκη, μετά το θάνατό του η διαδοχή στο δουκάτο θα γινόταν ανάμεσα στους γιους του. Το δουκάτο διατηρήθηκε έως το 1260.
Μέτωπο Αλληλεγγύης και Ανατροπής

Το Μέτωπο Αλληλεγγύης και Ανατροπής (Μ.Α.Α.) ήταν ελληνικό πολιτικό κόμμα. Το κόμμα προήλθε ύστερα από διάσπαση στο εσωτερικό του Συνασπισμού Ριζοσπαστικής Αριστεράς (ΣΥ.ΡΙΖ.Α.).
Τσίρειο Στάδιο

Το Τσίρειο Στάδιο είναι ένα ποδοσφαιρικό στάδιο στη Λεμεσό. Φέρει το επώνυμο του Πέτρου Τσίρου, χάρης τη γενναιοδωρία του οποίου οικοδομήθηκε. Είναι χωρητικότητας 13.331 θέσεων. Αποτελεί έδρα των ομάδων της Λεμεσού: της ΑΕΛ, του Απόλλωνα και του Άρη. Παλαιότερα αποτελούσε έδρα και της Εθνικής Κύπρου. Το στάδιο, εκτός για ποδοσφαιρικούς αγώνες, χρησιμοποιείται και για αγώνες στίβου. Το Τσίρειο Στάδιο διαχειρίζεται ο Γυμναστικός Σύλλογος «Τα Ολύμπια» (ΓΣΟ).
Anthrax

Οι Anthrax είναι αμερικανικό thrash metal συγκρότημα το οποίο δημιουργήθηκε στη Νέα Υόρκη, το 1981. Μαζί με τους Slayer, τους Metallica και τους Megadeth αποτελούν τους τέσσερις «μεγάλους» του αμερικανικού thrash metal.
Τόμας Άντριους

Ο Τόμας Άντριους (7 Φεβρουαρίου 1873 – 15 Απριλίου 1912) ήταν Ιρλανδός επιχειρηματίας και ναυπηγός. Διευθύνων σύμβουλος και επικεφαλής της συντακτικής τμήματος για την ναυπηγική εταιρεία Harland και Wolff στο Μπέλφαστ της Ιρλανδίας. Ο Άντριους ήταν ο ναυπηγός των σχεδίων για το υπερωκεάνιο "Τιτανικός". Ταξίδευε επί του σκάφους κατά τη διάρκεια του παρθενικού του ταξιδιού, όταν χτύπησε ένα παγόβουνο στις 14 Απριλίου 1912, και ήταν ένας από τους 1.507 ανθρώπους που έχασαν τη ζωή τους στην τραγωδία. Προτίμησε να «φύγει» μαζί με το πλοίο του. Τελευταία φορά τον είδανε να ελέγχει τις καμπίνες, και τέλος μπροστά σε ένα τζάκι κοιτάζοντας την ώρα. Λένε πως είχε βγάλει τo σωσίβιο του και το άφησε σε μια καρέκλα όταν όμως είδε μια γυναίκα να πηγαίνει στην καμπίνα της για να πάρει ένα της έδωσε το δικό του. Το σώμα του δεν βρέθηκε ποτέ. Είχε μία κόρη την Μαρία που ήταν 2 ετών. Πολλοί αναρωτήθηκαν γιατί δεν προσπάθησε να σωθεί ενώ είχε οικογένεια.
Μάριος Γκιούρδας

Ο Μάριος Γκιούρδας (Αλεξανδρούπολη, 2 Μαρτίου 1973) είναι Έλληνας παλαίμαχος διεθνής πετοσφαιριστής. Συμμετείχε σε πολλές ευρωπαϊκές και παγκόσμιες διοργανώσεις, με διακρίσεις σε εθνικό και συλλογικό επίπεδο. Αγωνιζόταν στη θέση του ακραίου, και θεωρείται ένας από τους κορυφαίους Έλληνες πετοσφαιριστές. Υπήρξε αρχηγός και αναντικατάστατο μέλος του Ολυμπιακού και της Εθνικής Ομάδας.
Ζαν-Κλωντ Πεκέρ

Ο Ζαν-Κλωντ Πεκέρ ("Jean-Claude Pecker", 10 Μαΐου 1923) είναι Γάλλος αστροφυσικός, ομότιμος καθηγητής του Collège de France και μέλος της γαλλικής Ακαδημίας Επιστημών. Διετέλεσε διευθυντής του Αστεροσκοπείου της Νίκαιας και Γενικός Γραμματέας της Διεθνούς Αστρονομικής Ενώσεως.
Parallel Universe

Το Parallel Universe είναι το τελευταίο single και το δεύτερο κομμάτι του έβδομου δίσκου των Red Hot Chili Peppers, Californication (άλμπουμ). Αν και δεν κυκλοφόρησε σε μορφή δίσκου έφτασε στο νούμερο 37 του US Modern Rock Tracks στις 24 Μαρτίου 2001 και συμπεριλήφθηκε στο Greatest Hits. Το τραγούδι είναι ένα από τα αγαπημένα της μπάντας αφού έχει ερμηνευθεί live πάνω από 230 φορές.
OK Go

Οι OK Go είναι αμερικάνικο συγκρότημα της εναλλακτικής ροκ από το Σικάγο του Ιλινόι και διατηρούν την βάση τους στο Λος Άντζελες της Καλιφόρνιας. Το συγκρότημα αποτελείται από τους Ντέιμιαν Κούλας (φωνητικά, κιθάρα), Τιμ Νόρντουϊντ (μπάσο, φωνητικά), Νταν Κονόπκα (ντραμς, κρουστά) και Άντι Ρος (κιθάρα, πλήκτρα και φωνητικά). Ο τελευταίος αντικατέστησε τον Άντι Ντάνκαν, ο οποίος αποχώρησε από το συγκρότημα το 2005. Το συγκρότημα είναι γνωστό για τα περίτεχνα και ιδιόμορφα μουσικά βίντεο κλιπ.

Τα αρχικά μέλη του συγκροτήματος κυκλοφόρησαν δύο δίσκους από τον σχηματισμό τους το 1998 πριν την αποχώρηση του Άντι Ντάνκαν από αυτόν. Το μουσικό βίντεο κλιπ για το τραγούδι "Here It Goes Again" κέρδισε Βραβείο Γκράμι στην κατηγορία του Καλύτερου Μουσικού Βίντεο Μικρής Διάρκειας το 2007.

Τρία βίντεοκλιπ τους ήταν στην υπηρεσία Nintendo Video του Nintendo 3DS για περιορισμένο χρονικό διάστημα τον Ιούλιο του 2011
Αξίωμα της επιλογής

:"Πρόκειται για ένα άρθρο μαθηματικής έννοιας. Για τη ζώνη που ονομάστηκε μετά απο αυτό, δείτε Αξίωμα της επιλογής (ζώνη)."

Στα μαθηματικά, το αξίωμα της επιλογής ή ΑC είναι ένα αξίωμα της θεωρίας συνόλων που ισοδυναμεί με την δήλωση ότι "το καρτεσιανό γινόμενο μιας συλλογής μη κενών συνόλων είναι μη κενό". Πιο συγκεκριμένα, αναφέρει ότι για κάθε δείκτη του καρτεσιανού γινομένου formula_1 μη κενών συνόλων υπάρχει μια οικογένεια formula_2 στοιχείων, τέτοια ώστε formula_3 για κάθε formula_4. Το αξίωμα της επιλογής διατυπώθηκε το 1904 από τον Ernst Zermelo, προκειμένου να επισημοποιήσει την απόδειξη του θεωρήματος της καλής διάταξης. 

Ανεπισήμως, το αξίωμα της επιλογής λέει ότι για κάθε συγκέντρωση δοχείων, που το καθένα περιέχει τουλάχιστον ένα αντικείμενο, είναι δυνατόν να κάνεις μια επιλογή ενός αντικειμένου από κάθε δοχείο. Σε πολλές περιπτώσεις, μια τέτοια επιλογή μπορεί να γίνει χωρίς να επικαλείται το αξίωμα της επιλογής, αυτό ισχύει ιδίως στην περίπτωση που ο αριθμός των δοχείων είναι πεπερασμένος, ή αν ο κανόνας επιλογής είναι διαθέσιμος: μια ιδιαίτερη ιδιότητα που τυχαίνει είναι να κρατήσεις ένα αντικείμενο σε κάθε δοχείο. Για να δώσουμε ένα ανεπίσημο παράδειγμα, για οποιοδήποτε (ακόμα και για άπειρο) σύνολο από ζεύγη υποδημάτων, μπορεί κανείς να πάρει το αριστερό παπούτσι από κάθε ζεύγος και να κάνει μια κατάλληλη επιλογή, αλλά για ένα μη πεπερασμένο σύνολο από ζεύγη κάλτσες (υποτίθεται ότι δεν έχουν διακριτικά χαρακτηριστικά), μια τέτοια επιλογή μπορεί να επιτευχθεί μόνο με την επίκληση του αξιώματος της επιλογής.

Αν και αρχικά, το αξίωμα της επιλογής τώρα χρησιμοποιείται χωρίς επιφύλαξη από τους περισσότερους μαθηματικούς, , και αυτό περιλαμβάνεται στο Zermelo-Fraenkel Θεωρίας Συνόλων μαζί με το αξίωμα της επιλογής (ZFC), το πρότυπο έντυπο της αξιωματικής Θεωρίας Συνόλων. Ένα κίνητρο για τη χρήση αυτή είναι ότι ένα πλήθος μαθηματικών αποδέχτηκαν το αποτέλεσμα, όπως το θεώρημα Tychonoff,που απαιτεί το αξίωμα της επιλογής για τις αποδείξεις τους. Σύγχρονοι θεωρητικοί έχουν μελετήσει επίσης αξιώματα που δεν είναι συμβατά με το αξίωμα της επιλογής, όπως το αξίωμα της αοριστίας. Το αξίωμα της επιλογής αποφεύγεται σε ορισμένα είδη δομημένων μαθηματικών, αν και υπάρχουν είδη των δομημένων μαθηματικών στα οποία το αξίωμα της επιλογής γίνετε αποδεκτό.
Ότογιολ 5

thumb|220px|Το σήμα του αυτοκινητοδρόμου 5
thumb|Ο χάρτης του αυτοκινητοδρόμου 5
Ο Ότογιολ 5 ή Αυτοκινητόδρομος 5 στα ελληνικά ή Περιφερειακή οδός Προύσας είναι ένας αυτοκινητόδρομος στην Τουρκία. Ξεκινάει από την Προύσα και λειτουργεί ως περιφερειακή οδός της πόλης. Έχει μήκος 110 χιλιόμετρα, ενώ στο όλο μήκος του διαθέτει 6 λωρίδες κυκλοφορίας (τρεις ανά κατεύθυνση). Μόλις ολοκληρωθεί ο αυτοκινητόδρομος θα συνδέει την Προύσα με την Σμύρνη μέσω του Μπαλικεσίρ και της Μανίσας (Μαγνησίας). Επίσης είναι μέρος της Ευρωπαϊκής Οδού 90.
Νικόλαος Βασαρμίδης

Ο Νικόλαος Βασαρμίδης (Ορεινό Λασιθίου 1866 - Μπραμιανά, Ιεράπετρα, 4 Ιανουαρίου 1957) ήταν Κρητικός στρατιωτικός, οπλαρχηγός και αγωνιστής κατά των Τούρκων.
Αλεξάντρ Ντούγκιν

Ο Αλεξάντρ Γκελγιέβιτς Ντούγκιν () είναι γεωπολιτικός, παραδοσιοκράτης (τραντισιοναλιστής) και ένας εκ των δημοφιλέστερων ιδεολογικών θεωρητικών της Ευρασιατικής Ένωσης.
 Είναι ευρύτερα γνωστός για το βιβλίο "Τα θεμέλια της Γεωπολιτικής: Το Γεωπολιτικό Μέλλον της Ρωσίας" (1996), το οποίο είχε μεγάλη επίδραση εντός των ελίτ του ρωσικού κράτους επάνω σε ζητήματα εξωτερικής πολιτικής, έχοντας καταστεί εγχειρίδιο σε πολλά πανεπιστήμια. Είναι επίσης πολύ γνωστός για την έλξη του προς ριζοσπαστικά αριστερά και δεξιά ιδεώδη μέσα από τα οποία, ανασυνθέτοντας τα, δημιουργεί την Τέταρτη Πολιτική Θεωρία, εναλλακτική προς τον Φιλελευθερισμό, που έχει επίσης περιγραφεί ως φασιστική.

Ο καθηγητής Αλεξάντρ Ντούγκιν είναι, επί του παρόντος, επικεφαλής της έδρας Κοινωνιολογίας των Διεθνών Σχέσεων του τμήματος Κοινωνιολογίας στο Κρατικό Πανεπιστήμιο της Μόσχας, καθώς και του Κέντρου Συντηρητικών Μελετών του εν λόγω τμήματος. Έχει στενούς δεσμούς με το Κρεμλίνο και τον ρωσικό στρατό, καθώς υπηρέτησε ως σύμβουλος του εκπροσώπου τύπου της Κρατικής Δούμας (και πρόσωπο κλειδί του κυβερνώντος κόμματος Ενωμένη Ρωσία) Σεργκέι Ναρίσκιν.

Εκπόνησε μελέτες, όπως "Η Εξέλιξη των Παραδειγματικών Θεμελίων της Επιστήμης" στο Επιστημονικό Κέντρο Ανωτέρας Σχολής του Βορείου Καυκάσου, λαμβάνοντας μεταπτυχιακό τίτλο το 2000, "Ο Μετασχηματισμός των Πολιτικών Δομών και Θεσμών στην Διαδικασία Εκσυγχρονισμού των Παραδοσιακών Κοινωνιών" στο Νομικό Ινστιτούτο του Ροστόφ επί του Ντον, γενόμενος Διδάκτωρ Πολιτικής το 2004, "O Mετασχηματισμός των Κοινωνικών Δομών στο Πλαίσιο της Κοινωνιολογίας της Φαντασίας" στο Νότιο Ομοσπονδιακό Πανεπιστήμιο της Ρωσίας, γινόμενος Διδάκτωρ Κοινωνιολογίας το 2011. Μιλά εννέα γλώσσες, είναι νυμφευμένος και έχει δύο παιδιά. Τα βιβλία του κυκλοφορούν στα Αγγλικά, Γαλλικά, Πορτογαλικά, Ισπανικά, Ιταλικά, Τούρκικα, Αραβικά, Γεωργιανά, Ρουμάνικα, Γερμανικά, Ελληνικά κ.α. Άρθρα του, επίσης, έχουν μεταφραστεί σε πολλές ξένες γλώσσες.
Τσάρεβο

right|thumb|258pxΤο Βασιλικό (βουλγαρικά: "Царево", Τσάρεβο, έως το 1934 "Василико", μεταξύ 1950 και 1991 "Мичурин", "Μιτσούριν") είναι πόλη της Επαρχίας Πύργου στη Βουλγαρία και έδρα του ομώνυμου Δήμου. Βρίσκεται στο νότιο άκρο των ακτών της Βουλγαρίας στον Εύξεινο Πόντο, 65 χιλιόμετρα νοτιοανατολικά από την πόλη του Πύργου. Σύμφωνα το Εθνικό Στατιστικό Ινστιτούτο της Βουλγαρίας το 2012 έχει 5.999 κατοίκους.
Τζον Θόμσον

Ο Τζον Θόμσον αγγλ. (John Thomson) ήταν ένα Σκωτσέζος πρωτοπόρος φωτογράφος και από τους πρώτους που φωτογράφισε στιγμιότυπα από τη Άπω Ανατολή. Γεννήθηκε στο Εδιμβούργο το 1837 και έζησε μέχρι το 1921.

Σπούδασε στο Ίδρυμα των Καλών Tεχνών του Εδιμβούργου και το 1861 πήγε στην Σιγκαπούρη και στη συνέχεια στη Άπω Ανατολή. Το 1872 επέστρεψε στο Λονδίνο και συνεργάστηκε με διάφορα περιοδικά. Θεωρείται ο πρωτοπόρος του φωτορεπορτάζ.
LiquidFeedback

Το LiquidFeedback (συντομογραφία lqfb) είναι ελεύθερο λογισμικό το οποίο αποτελεί μια πλατφόρμα για διαβουλεύσεις και λήψη αποφάσεων, το οποίο κάνει ασαφή τα όρια μεταξύ της αντιπροσωπευτικής και της άμεσης δημοκρατίας. Το πιο σημαντικό χαρακτηριστικό του είναι η εξουσιοδότηση ψήφου, που δημιουργεί μια νέα μορφή πολιτικής εκπροσώπησης, στην οποία γίνεται υποστήριξη των απόψεων άλλων χρηστών σε, επιλεγμένα από τον αναθέτοντα, πεδία γνωστικού ενδιαφέροντος. Οι εξουσιοδοτήσεις αυτές μπορούν να αποσύρονται ανά πάσα στιγμή.
Α΄ κατηγορία ποδοσφαίρου ανδρών Κύπρου 2013-14

Η Α΄ κατηγορία ποδοσφαίρου ανδρών Κύπρου 2013-14 ήταν η 75η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 23η φορά στην ιστορία του.
PlayStation 4

Το PlayStation 4 ή PS4 (ιαπωνικά: プレイステーション4, Χέπμπορν: Pureisuteshon 4) είναι η όγδοη γενιά κονσολών βιντεοπαιχνιδιών της Sony Computer Entertainment. Ανακοινώθηκε ως ο διάδοχος του PlayStation 3 κατά τη διάρκεια μιας παρουσίασης στις 20 Φεβρουαρίου του 2013. Οι κύριοι ανταγωνιστές του PlayStation 4 είναι το Wii U και το Switch της Nintendo και το Xbox One της Microsoft. Στην Ελλάδα κυκλοφόρησε στις 13 Δεκεμβρίου του 2013.

Το PlayStation 4 διαθέτει έναν AMD Jaguar επεξεργαστή βασισμένο στην x86-65 αρχιτεκτονική. Αυτό έχει ως σκοπό να κάνει την ανάπτυξη παιχνιδιών πιο εύκολη, προσελκύοντας μεγαλύτερο εύρος δημιουργών. Αυτές οι αλλαγές δείχνουν την προσπάθεια την Sony να βελτιωθεί μέσω των μαθημάτων που έμαθε κατά τη διάρκεια της ανάπτυξης, παραγωγής και κυκλοφορίας του PlayStation 3. Άλλες αξιοσημείωτες δυνατότητες του υλικού του PS4 περιλαμβάνουν την 8+ GB ενιαία μνήμη GDDR5, το ταχύτερο Blu-Ray drive, και τα αφοσιωμένα ειδικά κατασκευασμένα ολοκληρωμένα κυκλώματα για την επεξεργασία ήχου, εικόνας και διεργασιών παρασκηνίου. Πέρα όμως από αυτές τις δυνατότητες, η ομοιότητα μεταξύ των δύο δεν είναι ιδιαίτερα μεγάλη.

Μεταξύ των νέων εφαρμογών και υπηρεσιών, η Sony σχεδίασε και το PlayStation App που θα επιτρέπει στους κατόχους PS4 να μετατρέπουν τα smartphone τους και τα tablet τους σε μία δεύτερη οθόνη για να ενισχύσουν τις δυνατότητες του παιχνιδιού. Η εταιρία επίσης κυκλοφόρησε το PlayStation Now, μία υπηρεσία βασισμένη στο Cloud που έχει διαθέσιμο υλικό για "κατέβασμα" και παιχνίδια. Τέλος, με την ενσωμάτωση του κουμπιού "share" στο χειριστήριο, που προσφέρει διάφορες δυνατότητες κοινοποίησης των παιχνιδιών του χρήστη, η Sony σχεδιάζει να προσανατολιστεί σε πιο κοινωνικά παιχνίδια.
Μανώλης Λουκάκης

Ο Μανώλης Λουκάκης του Χαραλάμπους (Ρέθυμνο, 1937- 3 Απριλίου 2012) ήταν Έλληνας πολιτικός, που διετέλεσε βουλευτής και υφυπουργός με το ΠΑΣΟΚ. Υπηρέτησε επίσης ως γενικός γραμματέας της Περιφέρειας Κρήτης και Νομάρχης Χανίων (1982-85) και Ηρακλείου (1985-87). Υπήρξε ιδρυτικό μέλος του «Ομίλου Γιώργος Γεννηματάς».
Ηρακλής Πατίκας

Ο Ηρακλής Πατίκας, γνωστός και ως "καπετάν Ηρακλής", ήταν σημαντικός Έλληνας Μακεδονομάχος οπλαρχηγός από τα Βασιλικά Θεσσαλονίκης.
Δημοσθένης Λιγδόπουλος

Ο Δημοσθένης Λιγδόπουλος (1898-1920) ήταν φοιτητής Μαθηματικών, ηγετικό στέλεχος του ΣΕΚΕ και διευθυντής της σοσιαλιστικής εφημερίδας Εργατικός Αγών. Δολοφονήθηκε τον Οκτώβριο του 1920 στη Μαύρη Θάλασσα, και ήταν από τους πρωτοπόρους του κομμουνιστικού κινήματος στην Ελλάδα.
Ομοσπονδία Ποδοσφαίρου Αργεντινής

Η Ομοσπονδία Ποδοσφαίρου Αργεντινής (ισπανικά: "Asociación del Fútbol Argentino", AFA), είναι το ανώτατο όργανο διοίκησης όσον αφορά το άθλημα του ποδοσφαίρου στην Αργεντινή. Η Ομοσπονδία έχει ως έδρα την πόλη του Μπουένος Άιρες.

Διοργανώνει την Πριμέρα Ντιβισιόν και πρωταθλήματα χαμηλότερων κατηγοριών (από Πριμέρα Β΄ Νασιονάλ έως Τορνέο Αρχεντίνο Γ΄), το Κύπελλο Αργεντινής, το Σούπερ Καπ Αργεντινής, τα ερασιτεχνικά πρωταθλήματα γυναικών, νέων, παίδων, ποδοσφαίρου σάλας, και άλλα τοπικά πρωταθλήματα. Επίσης, είναι υπεύθυνη για τις εθνικές ομάδες ανδρών, γυναικών και νέων.
Tomb Raider

Το Tomb Raider είναι franchise το οποίο, εκτός από βιντεοπαιχνίδια, περιλαμβάνει κόμικς, ταινίες μικρού μήκους (κυρίως κινουμένων σχεδίων), νουβέλες και θεματικά πάρκα, τα οποία επικεντρώνονται γύρω από έναν εικονικό χαρακτήρα, που τον αναπαριστά μια βρετανίδα αρχαιολόγος, ονόματι Lara Croft. Τα πρώτα έξι παιχνίδια αναπτύχθηκαν αρχικά από την εταιρεία Core Design και τα επόμενα πέντε από την Crystal Dynamics σε συνεργασία με την Square Enix.

Το Tomb Raider αποτέλεσε το υπόβαθρο για την δημιουργία δύο μεγάλων κινηματογραφικών ταινιών με πρωταγωνίστρια την διάσημη ηθοποιό Αντζελίνα Τζολί στις οποίες υποδύεται την Lara Croft. Οι ταινίες προβλήθηκαν στις κινηματογραφικές αίθουσες με τα επίσημα ονόματα "Lara Croft: Tomb Raider" το 2001 και "Lara Croft Tomb Raider: The Cradle of Life" το 2003. Η πρώτη ταινία υπήρξε μια τεράστια εμπορική επιτυχία. Μέχρι και τον Ιούνιο του 2010 κρατούσε τον τίτλο της ταινίας που μπόρεσε με επιτυχία να προσαρμόσει έναν εικονικό χαρακτήρα σε κινηματογραφική ταινία με τις μεγαλύτερες εισπράξεις παγκοσμίως, τίτλος ο οποίος δόθηκε αργότερα στην κινηματογραφική μεταφορά του "Prince of Persia: The Sands of Time" στην ομώνυμη ταινία.

Γνωστή για την θηλυκότητά της, η πρωταγωνίστρια του παιχνιδιού αμέσως μετά την έκδοση του πρωτότυπου Tomb Raider το 1996 αποτέλεσε μια κερδοφόρα σειρά των συναφών μέσων μαζικής ενημέρωσης και η Lara μετατράπηκε σε έναν μεγάλο πρότυπο για τη βιομηχανία των βιντεοπαιχνιδιών. Η Lara Croft θεωρείται από πολλούς ως ένα σύμβολο του σεξ που τράβηξε γρήγορα την προσοχή της βιομηχανίας σε παγκόσμια κλίμακα. Αποτελεί την πιο αναγνωρίσιμη μορφή σε βιντεοπαιχνίδι και έχει στην κατοχή της έξι ρεκόρ στο βιβλίο Γκίνες.
Ρόμπερτ Χιουζ

Ο Ρόμπερτ Χιουζ ("Robert Hues", 1553 - 24 Μαΐου 1632) ήταν Άγγλος μαθηματικός και γεωγράφος. Φοίτησε στο "St Mary Hall" στην Οξφόρδη, από όπου αποφοίτησε το 1578. Ο Χιουζ άρχισε να ενδιαφέρεται για τη γεωγραφία και τα μαθηματικά, και σπούδασε πλοήγηση σε ένα σχολείο που δημιουργήθηκε από τον Σερ Ουόλτερ Ράλεϊ (Walter Raleigh). Κατά τη διάρκεια ενός ταξιδιού στη Νέα Γη, έκανε τις παρατηρήσεις που τον έκαναν να αμφιβάλει για τις αποδεκτές αξίες που δημοσιεύτηκαν για τη μαγνητική απόκλιση.

Μεταξύ 1586 και 1588, ο Χιουζ ταξίδεψε με τον Τόμας Κάβεντις (Thomas Cavendish) κάνοντας ένα γύρο του πλανήτη, πραγματοποιώντας αστρονομικές παρατηρήσεις και λαμβάνοντας τα γεωγραφικά πλάτη των τόπων που επισκέφθηκε. Ξεκινώντας από τον Αύγουστο του 1591, ο Χιουζ και Κάβεντις ξεκίνησαν και πάλι για ένα άλλο περίπλου του πλανήτη. Κατά τη διάρκεια του ταξιδιού, ο Χιουζ έκανε αστρονομικές παρατηρήσεις στο Νότιο Ατλαντικό, και συνέχισε τις παρατηρήσεις του για τη διακύμανση της πυξίδας σε διάφορα γεωγραφικά πλάτη και τον Ισημερινό. Ο Κάβεντις πέθανε στο ταξίδι το 1592 και ο Χιουζ επέστρεψε στην Αγγλία το επόμενο έτος.

Το 1594, ο Χιουζ δημοσίευσε τις ανακαλύψεις του στο λατινικό έργο "Tractatus de GLOBIS et eorum usu" (Διατριβή στις Σφαίρες και τη χρήση τους), το οποίο γράφτηκε για να εξηγήσει τη χρήση των υδρόγειων και ουράνιων σφαιρών, που έγιναν και δημοσιεύθηκαν από τον Έμερι Μολινέ (Emery Molyneux) στα τέλη του 1592 ή στις αρχές του 1593, και να ενθαρρύνει τους Άγγλους ναυτικούς να χρησιμοποιούν πρακτική αστρονομική πλοήγηση. Η δουλειά του Χιουζ μεταφράστηκε σε τουλάχιστον ακόμα 12 γλώσσες, στα ολλανδικά, αγγλικά, γαλλικά και τα λατινικά.

Ο Χιουζ συνέχισε να έχει δοσοληψίες με τον Ράλεϊ στη δεκαετία 1590, και αργότερα έγινε υπηρέτης του Τόμας Γκρέι (Thomas Grey), 15ου Βαρώνου Γκρέι του Γουίλτον (Wilton). Ενώ ο Γκρέι φυλακίστηκε στον Πύργο του Λονδίνου για τη συμμετοχή στο «Bye Plot» (συνωμοσία του 1603 των Ρωμαιοκαθολικών ιερέων και των πουριτανών για την απαγωγή του νέου βασιλιά Ιακώβου του Α΄), ο Χιουζ έμεινε μαζί του. Μετά τον θάνατο του Γκρέι το 1614, ο Χιουζ παραστάθηκε στον Χένρι Πέρσι (Henry Percy), τον 9ο κόμη της Νορθάμπερλαντ (Northumberland), όταν ήταν φυλακισμένος στον Πύργο. Κάποια πηγή υποστηρίζει ότι ο Χιουζ, ο Τόμας Χάριοτ (Thomas Harriot) και ο Γουόλτερ Γουόρνερ (Walter Warner) ήταν γνωστοί ως «Τρεις Μάγοι", αν και αυτό αμφισβητείται. Ο Χιουζ δίδαξε τον Άλγκερνον Πέρσι (Algernon Percy) (που επρόκειτο να γίνει ο 10ος κόμης του Νορθάμπερλαντ) στο Πανεπιστήμιο της Οξφόρδης, και στη συνέχεια (1622-1623) τον νεότερο αδελφό του Άλγκερνον, Χένρι. Αργότερα, ο Χιουζ έζησε στην Οξφόρδη, όπου διετέλεσε υπότροφος του Πανεπιστημίου, και συζήτησε τα μαθηματικά και συναφή θέματα με ομοϊδεάτες φίλους. Πέθανε στις 24 Μαΐου, 1632 στην πόλη και θάφτηκε στον Καθεδρικό ναό του Χριστού.
Εμίλ Λεμουάν

Ο Εμίλ Λεμουάν (1840–1912) ήταν Γάλλος πολιτικός μηχανικός και μαθηματικός, γεωμέτρης για την ακρίβεια. Σπούδασε σε μια ποικιλία ιδρυμάτων, συμπεριλαμβανομένου του Prytanée National Militaire και, πιο συγκεκριμένα στην Πολυτεχνική Σχολή École Polytechnique. Ο Λεμουάν δίδαξε ως ιδιωτικός δάσκαλος για μια μικρή περίοδο μετά την αποφοίτησή του από το ανώτερο σχολείο.

Ο Λεμουάν ήταν γνωστός για την απόδειξη της ύπαρξης του σημείου Λεμουάν (ή του symmedian σημείου) ενός τριγώνου. Άλλη μαθηματική εργασία περιλαμβάνει ένα σύστημα που το ονόμασε Géométrographie και μια μέθοδο η οποία συνέδεε αλγεβρικές εκφράσεις σε γεωμετρικά αντικείμενα. Είχε κληθεί συνιδρυτής της σύγχρονης τριγωνικής γεωμετρίας, καθώς πολλά από τα χαρακτηριστικά του είναι παρόντα στο έργο του.

Για το μεγαλύτερο μέρος της ζωής του, ο Λεμουάν ήταν καθηγητής μαθηματικών στο École Polytechnique . Στα επόμενα χρόνια, εργάστηκε ως πολιτικός μηχανικός στο Παρίσι και έδειξε επίσης ερασιτεχνικό ενδιαφέρον για τη μουσική. Κατά τη διάρκεια της παραμονής του στο École Polytechnique και ως πολιτικός μηχανικός, ο Λεμουάν έκανε διάφορες ακαδημαικές δημοσιεύσεις σχετικά με τα μαθηματικά, τα περισσότερα από τα οποία συμπεριλαμβάνονταν σε ένα δεκατεσσάρων σελίδων τμήμα της Nathan Altshiller Court's "College Geometry". Επιπλέον, ίδρυσε ένα ακαδημαικό περιοδικό με τίτλο, "L'intermédiaire des mathématiciens".
Κροκ-μεσιέ

μικρογραφία|Κροκ-μεσιέ επί το ψήσιμο
μικρογραφία|Κροκ-μαντάμ· το «θηλυκό γένος» πιθανότατα προκύπτει από την ομοιότητα του αυγού με γυναικείο καπέλο
Το κροκ-μεσιέ (γαλλ. "croque-monsieur") είναι είδος ψητού σάντουιτς με ζαμπόν και τυρί, το οποίο αποτελεί τυπικό έδεσμα των γαλλικών μπιστρό. Το όνομά του προκύπτει από τις λέξεις "croquer" (τραγανίζω) και "monsieur" (κύριος)· υποθετικά θα μπορούσε να αποδοθεί στα ελληνικά ως "τραγανός κύριος".

Το κροκ-μεσιέ πρωτοεμφανίζεται στα μενού των γαλλικών καφέ και μπιστρό στις αρχές του 20ου αιώνα, ενώ πλήθος παραλλαγές του με άλλα υλικά έχουν καθιερωθεί στο πέρασμα του χρόνου. Η πιο γνωστή από τις παραλλαγές αυτές απαντάται με το όνομα κροκ-μαντάμ ("croque-madame", κατ' αντιστοιχία στα ελληνικά "τραγανή κυρία"), στην οποία προστίθεται στο σερβίρισμα ένα τηγανητό αυγό (ή αυγό ποσέ). Στις μέρες μας, το κροκ-μεσιέ αποτελεί δημοφιλές «γρήγορο» έδεσμα και εκτός Γαλλίας, προσλαμβάνοντας σε κάθε χώρα ιδιαίτερα χαρακτηριστικά, με την αντικατάσταση και προσθήκη τοπικών υλικών. Μερικά τέτοια παραδείγματα είναι τα εξής:

* "croque provençal" (με τομάτα)
* "croque auvergnat" (με τυρί "bleu d'Auvergne", είδος μπλε τυριού προέλευσης Ωβέρνης)
* "croque gagnet" (με τυρί γκούντα και "andouille" (είδος καπνιστού λουκάνικου))
* "croque norvégien" (με καπνιστό σολωμό αντί ζαμπόν)
* "croque tartiflette" (με φέτες πατάτας και τυρί "Reblochon" (μαλακό τυρί από αγελαδινό γάλα, παρόμοιο στην υφή με το καμαμπέρ))
* "croque bolognese" ή "croque Boum-Boum" (με σάλτσα μπολονέζε (κόκκινη πικάντικη σάλτσα με μοσχαρίσιο κιμά))
* "croque señor" (ισπανική παραλλαγή με πικάντικη σάλτσα τομάτας)
* "croque Hawaiian" (σερβίρεται με μια φέτα ανανά).


Κατηγορία:Γαλλική κουζίνα
Κατηγορία:Σάντουιτς
Τάκης Κατσικόπουλος

Ο Παναγιώτης Κατσικόπουλος, γνωστότερος ως Τάκης Κατσικόπουλος (1919 - 26 Μαΐου 1981), ήταν Έλληνας πολιτικός, ο οποίος υπήρξε βουλευτής Αχαΐας με την Ένωση Κέντρου. Ανεψιός του είναι ο βουλευτής και τελευταίος νομάρχης της Αχαΐας, Δημήτρης Κατσικόπουλος.
Γαλλική Ομοσπονδία Ποδοσφαίρου

Η Γαλλική Ομοσπονδία Ποδοσφαίρου (γαλλικά: "Fédération Française de Football - FFF") είναι μια γαλλική ένωση υπό τον νόμο 1901 που ιδρύθηκε στις 7 Απριλίου 1919 υπό το όνομα "Γαλλική Ομοσπονδία Ποδοσφαιρικής Ένωσης" (FFFA) μέσω μετατροπής της Πανομοσπονδιακής Γαλλικής Επιτροπής που δημιουργήθηκε το 1907, περιλαμβάνοντας τις ποδοσφαιρικές ομάδες της Γαλλίας και οργανώνοντας τις εθνικές διοργανώσεις και τις διεθνείς αναμετρήσεις της εθνικής Γαλλίας.

Υπάγεται στην FIFA από το 1907 υπό το όνομα CFI όταν αντικατέστησε την USFSA, ιδρυτικό μέλος το 1904.
Τζέιμι Φοξ

O Τζέιμι Φοξ ("Jamie Foxx", πραγματικό όνομα: "Eric Marlon Bishop", γενν. 13 Δεκεμβρίου 1967) είναι Αμερικανός ηθοποιός βραβευμένος με Όσκαρ Α' Ανδρικού Ρόλου.
Τιμ Χεθέρινγκτον

Ο Τιμ Χεθέρινγκτον ("Timothy Alistair Telemachus "Tim" Hetherington", 5 Δεκεμβρίου 1970 – 20 Απριλίου 2011) ήταν πολυβραβευμένος Άγγλος φωτορεπόρτερ και σκηνοθέτης ντοκιμαντέρ, ο οποίος έχασε τη ζωή του στη διάρκεια του πολέμου στην Λιβύη.
Το 2011, το Restrepo, το ντοκιμαντέρ που είχε σκηνοθετήσει την προηγούμενη χρονιά μαζί με τον Sebastian Junger, με θέμα τον πόλεμο στο Αφγανιστάν, προτάθηκε για το Όσκαρ καλύτερου ντοκιμαντέρ.
Kreator

Οι Kreator είναι γερμανικό thrash metal συγκρότημα, το οποίο δημιουργήθηκε στο Έσσεν το 1982 με το όνομα Tormentor. Μαζί με τους Destruction και τους Sodom αποτελούν τη μεγάλη τριάδα του τευτονικού thrash metal.
Τάγμα του Κρίνου και του Αετού

Το Τάγμα του Κρίνου και του Αετού (Τ.Κ+Α), όπως συστάθηκε και εγκαταστάθηκε από τους ιδρυτές του, είναι μια ανεξάρτητη πνευματική εσωτερική κίνηση. Έχει σκοπό να αναγεννήσει την παραδοσιακή μύηση κάτω από νέο φως, αυτό της Εωνικής Παράδοσης, και έτσι να συμβάλει στην ατομική και κοινωνική αναγέννηση του Ανθρώπου και να γνωρίσει την αντικειμενική αλήθεια.

Το Τ.Κ+Α ιδρύθηκε στο Κάιρο της Αιγύπτου, την 6η /19η Ιανουαρίου 1915 (Ιουλιανή/Γρηγοριανή ημερομηνία), από την Μαρία Routchine-Dupré (Ρουτσίν-Ντυπρέ) με την συμπαράσταση του Δημητρίου Πλάτωνος Σεμελά. Και οι δύο ήταν Διδάσκαλοι Ροδόσταυροι της Ανατολικής Παράδοσης (Αδελφοί της Ανατολής).

Μετά τον θάνατο της Μαρίας Routchine Dupré, στο Παρίσι, το 1918, την ηγεσία του Τάγματος ανέλαβε ο Δημήτριος Σεμελάς, ο οποίος και το ανασύστησε, στο Παρίσι, την 23η Οκτωβρίου 1919. Η ανασύσταση εκείνη βρίσκεται σε λειτουργία μέχρι σήμερα.
Σάπκα

Η Σάπκα είναι βουνό της Θράκης στα όρια της Περιφερειακής Ενότητας Έβρου με την Περιφερειακή Ενότητα Ροδόπης των οποίων αποτελεί και φυσικό σύνορο. Έχει μέγιστο υψόμετρο 1.065 μέτρα "(κορυφή Σίλο)". Αποτελεί φυσική, προς τα νοτιοανατολικά, συνέχεια της οροσειράς της Ανατολικής Ρόδόπης. Εκτός από το Σίλο, άλλη υψηλή κορυφή είναι η ομώνυμη Σάπκα (1.044 μ.), η Καλλιθέα (944 μ.) κ.α. Ο ορεινός όγκος της Σάπκας χωρίζεται βόρεια, βορειοδυτικά από τα Όρη Βυρσίνης (ή Μεγάλο Λιβάδι), με τον αυχένα του Μικρού Κέχρου και νότια από την Επτάδενδρο με το Ποντικόρρεμα, παραπόταμο του Λίσσου. Ανατολικά απολήγει στη λοφοσειρά της Γκίμπραινας, στο Δάσος της Δαδιάς.

Από τις βόρειες πλαγιές της Σάπκας, πηγάζει ο Ερυθροπόταμος, παραπόταμος του Έβρου. Στην κορυφή του Σίλου, έχει εγκατασταθεί ένα από τα μεγαλύτερα Αιολικά πάρκα της Ελλάδας, "το Αιολικό Πάρκο Κέχρου". Η βορειοδυτική πλαγιά της Σάπκας προστατεύεται από το Δίκτυο Natura 2000, ενώ η βορειοανατολική πλαγιά της είναι καταφύγιο Άγριας Ζωής. 

Στις πλαγιές της Σάπκας υπάρχουν οι ακόλουθοι οικισμοί:

Δυτικά:<br>
* Μοναστήρι: [ 74 ]
* Πλαγιά: [ 294 ]
* Κίνυρα: [ 171 ]
* Νικητές: [ 94 ]

Βόρεια:<br>
* Χαράδρα: [ 113 ]
* Κάμπος: [ 76 ]
* Μικρός Κέχρος: [ 103 ]
* Πετρόλοφος: [ 112 ]
* Μέγα Δέρειο: [ 528 ]
Αξιώματα Πεάνο

Στη μαθηματική λογική τα Αξιώματα Πεάνο, γνωστά και ως Αξιώματα Ντέντεκιντ-Πεάνο, είναι ένα σύνολο μαθηματικών προτάσεων που αφορούν στους φυσικούς αριθμούς και πρώτη φορά παρουσιάστηκαν τον 19ο αιώνα από τον Ιταλό μαθηματικό Τζουζέπε Πεάνο (ιταλικά: "Giuseppe Peano"). Τα αξιώματα αυτά έχουν χρησιμοποιηθεί σχεδόν αναλλοίωτα σε αρκετές μαθηματικές έρευνες που αφορούν θεμελιώδη ερωτήματα πάνω στη συμβατότητα και την πληρότητα της Θεωρίας των αριθμών.

Η ανάγκη για φορμαλισμό στην αριθμητική δεν ήταν κοινώς αποδεκτή μέχρι που ο Χέρμαν Γκράσσμαν ("Hermann Grassmann") έδειξε, τη δεκαετία του 1860, ότι πολλά αποτελέσματα της αριθμητικής μπορούσαν να παραχθούν από βασικότερες διαπιστώσεις πάνω στη "συνάρτηση επόμενο" και τη μαθηματική επαγωγή. Το 1881 ο Τσαρλς Σάντερς Περς (Charles Sanders Peirce) παρουσίασε ένα αξίωμα για τους φυσικούς αριθμούς. Το 1888 ο Ρίτσαρντ Ντέντεκιντ ("Richard Dedekind") πρότεινε μια σειρά από αξιώματα, ώσπου το 1889 ο Πεάνο δημοσίευσε μια ακριβέστερη εκδοχή αυτών των αξιωμάτων, στο βιβλίο του: " "Οι αρχές της Αριθμητικής παρουσιασμένες με νέα μέθοδο"". (Λατινικά: "Arithmetices principia, nova methodo exposita").

Τα αξιώματα Πεάνο περιέχουν τρεις τύπους προτάσεων. Το πρώτο αξίωμα βεβαιώνει την ύπαρξη ενός τουλάχιστον στοιχείου του συνόλου "αριθμός". Τα επόμενα τέσσερα είναι γενικές προτάσεις σχετικά με την ισότητα. Τα επόμενα τρία αξιώματα είναι μιας πρώτης τάξεως σύστημα προτάσεων σχετικά με τους φυσικούς αριθμούς, που εκφράζουν τις θεμελιώδεις ιδιότητες της "συνάρτησης επόμενο". Το ένατο και τελευταίο αξίωμα είναι μιας δεύτερης τάξεως σύστημα προτάσεων για τη μαθηματική επαγωγή στους φυσικούς αριθμούς.
Νικόλαος Ρενιέρης

Ο Νικόλαος Ρενιέρης (1758;-1847) ήταν Κρητικός αγωνιστής, Φιλικός και πολιτικός.